Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	Ing. Silvia Tokárová, štátny radca, sekcia regionálneho školstva SRŠ
2. Zahraničná pracovná cesta:
Štát, mesto:			Česká Republika, Brno
Vykonaná v dňoch:	01. – 03. 10. 2012 
Účel cesty:	Účasť na medzinárodnej konferencii „Školní stravování 2012“
3. Rámcový program konferencie:
01. október 2012 – príchod do Brna v dopoludňajších hodinách
01. október 2012 – 13.00 hod. pracovné stretnutie zahraničných delegátov z V. Británie, Nemecka a Poľska v priestoroch hotela Continental v Brne. Pracovné stretnutie organizovali zástupcovia Magistrátu v Brne odbor zahraničných vzťahov.
02. október 2012 – účasť na zahájení a ďalšom programe medzinárodnej konferencie Školského stravovanie a zdravý životný štýl.
03. október 2012 – účasť na ďalšom programe konferencie a od 11.00 hod. návšteva vybraných zariadení školského stravovania v rámci zriaďovateľskej pôsobnosti magistrátu mesta Brno. 

4. Stručný priebeh rokovaní:
Konferencia o školskom stravovaní bola zameraná na nasledovné témy:
•	prezentácia systémov stravovania v zahraničí – Česká republika – Praha III. a mesto Brno, Poľsko, Veľká Británia, Nemecko a Slovensko 
•	Výchova ku zdravému životnému štýlu a modely aplikácie v praxi v zahraničí
•	tému PROSAZOVÁNÍ ZDRAVÉHO ŽIVOTNÍHO STYLU „VÝŽIVY A POHYBU“ DO VÝCHOVY ŠKOLNÍCH DĚTÍ predniesol MUDr. Tláskal zo Společnosti pro výživu v Prahe.

Cieľom podujatia bolo oboznámiť odbornú verejnosť so situáciou riešenia :
-	detskej nadváhy a obezity v ČR a spôsoby, akými škola a jej školská jedáleň môže ovplyvniť túto situáciu;
-	modelové situácie riešenia správnej výživy detí v školách a zmeny ich stravovacích návykov, napr. zástupkyne z mesta Leeds (V.B.) prezentovali projekt City friendly child;
-	slovenská delegácia pod vedením Ing. Tokárovej prezentovala pripravovanú obsahovú reformu školského stravovania na tému „Prevencia výživou“;
-	Program druhého dňa uzavrela pracovné stretnutie, na  ktorom sa zúčastnili zástupkyne miest Košice a Prešov so zástupcami mesta Praha III. a Brno.

V tretí deň rokovania prebehli ďalšie odborné prednášky podľa programu a veľmi zaujímavá prezentácia zariadení školského stravovania v zriaďovateľskej pôsobnosti mesta Brna priamo v školských jedálňach, kde boli prezentované výsledky celoštátnej súťaže o najlepší kuchársky tím s ochutnávkou hlavných a doplnkových jedál.

5. Odporúčané závery:
Naďalej je potrebné venovať zvýšenú starostlivosť prevencii nadváhy, obezity tak v ČR ako aj na Slovensku a vo všetkých štátoch sveta zabezpečením školského stravovania ako formy investície štátu do zdravia mladej generácie, vrátane riešenia problematiky zabezpečenia starostlivosti o deti so sociálnou odkázanosťou, detí s osobitným stravovacím režimom a o stravovanie špecifického problému výživy žiakov stredných škôl s využitím medzinárodných skúseností. V štátoch s dlhou tradíciou školského stravovania ako sú ČR a Slovensko je potrebné chápať školské stravovanie ako nehmotné kultúrne dedičstvo, ktoré musíme rozvíjať aj v ekonomicky ťažkej dobe.
6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u zamestnancov zúčastnených na predmetnej konferencie v sekcii regionálneho školstva. 
7. Osobitne vyhodnotený očakávaný prínos ZPC:
Účasť na tomto stretnutí rozšírila naše poznanie o zahraničné skúsenosti modelov aplikácii nových výživových trendov v rámci zmeny stravovacích návykov detí v školách. 
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: Ing. Silvia Tokárová

Dátum: 07. október 2012

Správu schválil: Mgr. Zdenko Krajčír, GR SRŠ MŠVV a Š SR